 ኣቶ ገብሩ ኣስራት ገዛኢ ሰልፊ እታ ሃገር ብናይ እማን ፓርቲ እምበር መንግስትን ሕብረተሰብን ሙሉእ ንሙሉእ ዘይቆጻጸር ምኾነ ነይሩ እቲ ጉዳይ ቀሊል ምኾነ ነይሩ ሕዚ ከቢድ ዝገብሮ እቲ ውድብ ወይ ኣብ ክልሉ ወይ ብደረጃ ሃገር ነቲ መንግስታዊ ትካላትን ነቲ ሕብረሰተብን ዝተቖጻጸረ ምዃኑዩ ብውሑዱ ናይ ህወሓት ወሲደ ኢህወደግ ብሓፈሻ ፍትሓውን ነጻን ብዝኾነ መገዲ ተመሪጹዩ ዝብል እምነት የብለይን ስለዚ ምልኪ ናይ ሓደ ውድብዩ ኣብ ትግራይ ዘሎ መንግስቲ ትግራይ ሙሉእ ንሙሉእ ኣብ ቁጽጽር ህወሓትዩ ዘሎ ካብኡ ሓሊፉ ሕብረሰተብውን ክቆጻጸር ፈተነ ይገብር ኣሎ ስለዝኾነ ህወሓት ኣብ ማእኸል ዝነበሮ ቦታ ቅድም ኢሉ ስኢኑዎዩ እዚ ከምጽአሉ ዝኽእል ሳዕቤን ኣይህሉን ኣይብልን ሽግራት ክፈጥርዩ መራሕቲ ህወሓት ወዲኦም ዝዛረቡ ዘለዉ ይመስሉ ከም ኣግባብ ግን ኣብ እትሰማምዐሉ ዝመስለካ ፕሮግራም ኢኻ ኣባል ትኸውን እምበር ኣብ ዘይሰማምዐካ ክትወጽእ ትኽእል ኢኻ ኣየንኡዩ ትኽክል ኣየንኡዩ ጌጋ ፍርዲ ከይሃብካ ካብ ሓደ ግንባር ክትወጽእ ትኽእል ኢኻ እዚ መሰረት ምፍራስ ዓዲ ክኸውን ኣይብሉን ውድብ ዩ በቃ! ኣብ ዓድና ግን ከምቲ ሐዚውን ዝፍክሩዎ ዘለው እንድሕር ካብ ኢህወደግ ወጺእና ክንብተነብ ኢና ዲፋክቶ መንግስቲ ክንምስርት ኢና ዝብል ነገር ግን ብጣዕሚ ሓደገኛ ንህዝቢ ትግራይውን ናብ ዘይኾነ መዘዝ ዘእቱዩ ከም ውድብ ተቓዋሚ ኮይኑ ምቕጻሉ ጸገም የብሉን ነቲ ክልል ኣመሓዲሩ ኣብ ካልኦትውን እናተንቀሳቐሰ ነቲ ዝደልዮ ሓሳብ ከስርጽ እየ እንተበለ ኣበሳ የብሉን እዚ ንሓዋሩ ሕገ-መንግስቲ ኢትዮጵያ ከመይ ከም ዝሰርሕ ዝፍትን ኣግባብ ክኸውንዩ ክልላዊ ውድብ ኣብ ማእኸላይ መንግስቲ እንተዘይሃለወውን ክልል ስዒሩ ዘመሓድረሉ ሓድሽ ፈተነ ክረጋገጽ እንተኽኢሉ ጽቡቕ እመስለኒ እቲ ስዒረ ዝብል ዝተወሃሃደ ውድብ ነዚ ይቕበል ድዩ እቲ ካብኡ ወጺአ ኣለኹ ዝብልኸ ክቕበሎ ድዩ ዝብል ግን ንቕድሜና እንሪኦዩ ክኸውን ብቐሊሉ ርግኣት ፈጢሩ ለውጢ ከምጽእዩ ብዝሰልጠነ መገዲ ክኸይድዩ ዝብል ግምት የብለይን ኣነ ኣብ ማእኸል እንተዘይሃልየ ትግራይ ክግንጽል እየ እንተይሉ ግን ብዲፕሎማሲ ቑጠባ ድሕነትን ጸጥታን ሓያል ሳዕቤን ክህልዎ ዝኽእልዩ እሞ ኸኣ ብሕታዊ ነቲ ክልልን መንግስትን ዝተቖጻጸረ ገዛኢ ውድብ ብምዃኑ ካብ ዕንወት ወጻኢ ዘምጽኦ ለውጢ ዝህሉ ኣይመስለንን እቲ ሕብረሰተብ ቅድሚ ሕዚ ዝኸፈሎ ይኣኽሎ እየ ዝብል እዚ ናይ ሓደ ውድብ ምውጻእ ምእታው ሓደ ንሓዋሩ ኢትዮጵያ ክተለማማዶ ዘለዋ ክኸውን ኣለዎ ተቓወምቲ ኣለው ስልጣን ክሕዙዮም እቲ ኣብ ስልጣን ዘሎ ኸኣ ክሰዓር ይኽእልዩ ዝብል ክንቕበል ኣለና ሓደ ውድብ ይትረፍ ክፋታሕ ተሳዒሩውን ክወጽእ ይኽእልዩ ነዚ ብጸጋ ተቐቢልካ መሊስካ ብሓሳብ ስዒርካ ክትመጽእ ምኽኣልምበር ናብ ሓይሊ ምኻድ ሓደገኛ እዩ መሪሕነት ኣብይ ኣሕመድ: ንትግራይ ጸጋዶስ ፈተና? 